ประธานสภาผู้แทนราษฎร ยืนยันการพิจารณาวาระและญัตติต่างๆ ของสภาชุดนี้ถือบริหารจัดการดีที่สุดแล้ว
ประธานสภาผู้แทนราษฎร ยืนยันการพิจารณาวาระและญัตติต่างๆ ของสภาชุดนี้ถือบริหารจัดการดีที่สุดแล้ว นายชวน หลีกภัย ประธานสภาผู้แทนราษฎร กล่าวว่า การพิจารณาวาระและการบริหารจัดการญัตติของสภาผู้แทนราษฎรชุดนี้ถือว่าดีที่สุดแล้ว ส่วนที่มองว่ามีญัตติที่ค้างการพิจารณามากคือ ญัตติทั่วไป เช่นญัตติน้ำแก้น้ำท่วมน้ำแล้ง ส่วนญัตติเสนอตั้งคณะกรรมาธิการศึกษาแก้ไขรัฐธรรรมนูญแห่งราชอาณาจักรไทย ปี 2560 นั้น บรรจุตามระเบียบวาระไม่ได้มีปัญหาเพราะเป็นไปตามระเบียบวาระ ทั้งนี้ยอมรรับว่ามีเรื่องที่ต้องใช้เวลาพิจารณาคือ วาระเพื่อทราบที่อาจใช้เวลาพิจารณามากเพราะสมาชิกแสดงความเห็นอย่างเต็มที่ และการประชุมวันนี้(13 พ.ย.62) มีมากถึง 7 เรื่อง อย่างไรก็ตามจะเชิญแต่ละฝ่ายมาหารือร่วมกันว่าจะใช้เวลาพิจารณาแต่ละญัตติมากน้อยแค่ไหนเพื่อให้สามารถบริหารจัดการเวลากันได้ รวมถึงจะมีการขยายวันประชุมไปในวันศุกร์ปลายเดือนนี้ด้วย และอาจขยายเวลาเพิ่มวันประชุมในวันศุกร์เดือนละครั้ง เพื่อพิจารณาวาระต่างๆ ประธานสภาผู้แทนราษฎร ยังยืนยันว่า ในเรื่องของการพิจารณาร่างพระราชบัญญัตินั้น ในสภาชุดนี้ไม่มีร่างพระราชบัญญัติค้างการพิจารณาเลยแม้แต่ฉบับเดียว เพราะติดขั้นตอนของรัฐธรรมนูญที่ต้องดำเนินการตามกระบวนการที่กำหนด